rejauldu/bengali-wikipedia huggingface dataset:
ভারতীয় প্রযুক্তিবিদ্যা প্রতিষ্ঠান ইন্দোর বা ইন্ডিয়ান ইনস্টিটিউট অব টেকনোলজি ইন্দোর (আইআইটি ইন্দোর বা আইআইটিআই), হল মধ্যপ্রদেশ রাজ্যে অবস্থিত, ২০০৯ সালে ভারত সরকার কর্তৃক প্রতিষ্ঠিত প্রযুক্তি প্রতিষ্ঠানগুলির মধ্যে একটি।  এটি আটটি নতুন ইন্ডিয়ান ইনস্টিটিউট অব টেকনোলজি (আইআইটি) এর মধ্যে একটি। এটি ইনস্টিটিউট অব টেকনোলজি (সংশোধনী) অ্যাক্ট, ২০১১ এর অধীন ভারত সরকারের মানব সম্পদ উন্নয়ন মন্ত্রণালয় কর্তৃক প্রতিষ্ঠিত, যা এই আটটি আইআইটি এবং বেনারস হিন্দু বিশ্ববিদ্যালয়কে আইআইটি'তে রূপান্তরিত করেছে।  এই আইনটি ২৪শে মার্চ ২০১১  সালে লোকসভায় এবং ৩০শে এপ্রিল ২০১২ তারিখে রাজ্যসভায় পাস হয়।  ফেব্রুয়ারি ২০০৯ এ ভারতের তৎকালীন এইচআরডি মন্ত্রী অর্জুন সিং আইআইটি ইন্দোরের ভিত্তিপ্রস্তর স্থাপন করেন, যা মধ্যপ্রদেশের ইন্দোর শহরের কাছেই সিমরোলের স্থায়ী ক্যাম্পাসে অবস্থিত। Arjun Singh to lay foundation stone of IIT, Bhubaneswar today - News Oneindia . News.oneindia.in (2009-02-12). Retrieved on 2013-10-09. ২০০৯-১০ থেকে প্রতিষ্ঠানটি আইআইটি মুম্বাই-এর তত্ত্বাবধানে দেবী অহল্যা বিশ্ববিদ্যালয়ে  ইনস্টিটিউট অব ইঞ্জিনিয়ারিং অ্যান্ড টেকনোলজি  -এর একটি অস্থায়ী ক্যাম্পাসে কাজ শুরু করে। আইআইটি ইন্দোরের প্রথম ব্যাচটি ২০১৩ সালে স্নাতক ডিগ্রি লাভ করে এবং প্রতিষ্ঠানটি তা উদ্‌যাপন করে। ৮ই জুন ২০১৩ সালে তার প্রথম সমাবর্তন উৎসব হয়। CONVOCATION 2013 . Iiti.ac.in. Retrieved on 2013-10-09. আইআইটি ইন্দোর- এর স্থায়ী ক্যাম্পাসটি সিমরোলে অবস্থিত, যা ইন্দোর শহরের থেকে প্রায় ২৫ কিলোমিটার দূরে। জানুয়ারী ২০১৬ সাল থেকে, প্রতিষ্ঠানটি শুধুমাত্র সিমরোলের স্থায়ী ক্যাম্পাসে কাজ করছে।  প্রশাসনিক কাঠামো  আইআইটি কাউন্সিলের আওতায় আইআইটি কাউন্সিল দ্বারা কেন্দ্রীয়ভাবে পরিচালিত এটি ভারতের সর্বোচ্চ সংস্থা। মানব সম্পদ ও উন্নয়ন মন্ত্রী, ভারত সরকার এই কাউন্সিলের চেয়ারম্যান। প্রতিটি প্রতিষ্ঠানের সার্বিক প্রশাসন ও নিয়ন্ত্রণের জন্য একটি বোর্ড অফ গভর্নরস রয়েছে।  প্রতিষ্ঠানের প্রধান, ডিন এবং পূর্ণ সময়ের অধ্যক্ষ নিয়ে গঠিত সেনেটটি এপেক অ্যাকাডেমিক বডি যা প্রতিষ্ঠানের শিক্ষা নীতি নির্ধারণ করে। এটি সামগ্রিক পাঠক্রম, কোর্স, পরীক্ষা এবং ফলাফলগুলি নিয়ন্ত্রণ করে এবং অনুমোদন করে। সময়ে সময়ে উত্থাপিত নির্দিষ্ট একাডেমিক বিষয় নিয়ে আলোচনা করে নিযুক্ত কমিটি। প্রতিষ্ঠানের বিভিন্ন বিভাগের শিক্ষাদান, প্রশিক্ষণ ও গবেষণা কার্যক্রমগুলির মান বজায় রাখার জন্য পর্যায়ক্রমিক পর্যালোচনা করা হয়। প্রতিষ্ঠানের পরিচালক পদমর্যাদা পেয়ে থাকে প্রাক্তন সেনেট চেয়ারম্যান।।  বিদ্যায়তন  বর্তমানে আইআইটি ইন্দোর সিমরোল এলাকায় খণ্ডভা রোডের স্থায়ী ক্যাম্পাসে অবস্থিত। আইআইটি ইন্দোর অক্টোবর ২০১৫ সালে দুটি ভাড়া করা ক্যাম্পাস থেকে সিমরোলের স্থায়ী ক্যাম্পাসের ৫১০ একর জমিতে স্থানান্তরিত হয়।  আইআইটি ইন্দোরের কেন্দ্রীয় গ্রন্থাগার অনলাইন তথ্য সম্পদ ব্যবহারে জোর দেয়। গ্রন্থাগারটি প্রায় ৩,৮০০ টি বৈদ্যুতিন পত্রিকা ব্যবহারের পাশাপাশি এসিএম ডিজিটাল লাইব্রেরী, আইইইই এক্সপ্লোরের ডিজিটাল লাইব্রেরী, সায়েন্স ডাইরেক্ট, ম্যাথসিসনেট, জেএসটিআর, সিজেফাইন্ডার, টেলর এবং ফ্রান্সিস, উইলি, স্প্রিংগার ইত্যাদির ডেটাবেসগুলিতে প্রবেশের সুযোগ দেয়। গ্রন্থাগারটিতে রয়েছে এয়ার কন্ডিশনার এবং ওয়াই-ফাই সক্রিয় রিডিং ভবন।  তথ্যসূত্র  বহিঃসংযোগ  বিষয়শ্রেণী:ভারতীয় প্রযুক্তিবিদ্যা প্রতিষ্ঠান বিষয়শ্রেণী:২০০৮-এ প্রতিষ্ঠিত শিক্ষাপ্রতিষ্ঠান
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  আফতাবুজ্জামান (আলাপ) ১৯:৪৭, ১২ ডিসেম্বর ২০২২ (ইউটিসি) সুরেন ইউমনাম   – (অপসারণের প্রস্তাবনা দেখুনলগ দেখুন) () উল্লেখযোগ্য নন বলে আমার মনে হচ্ছে। (হিন্দি উইকিতেও অপসারণ প্রস্তাবনা রয়েছে)  কুউ পুলক  20px|link=ব্যবহারকারী আলাপ:কুউ পুলক ১৭:৩৯, ১ ডিসেম্বর ২০২২ (ইউটিসি)  @কুউ পুলক: আবারও ভুলে যাচ্ছেন। কোন নীতিমালা অনুসারে কোন কোন কারণে আপনার এমনটা "মনে হচ্ছে", সেটা অপসারণ প্রস্তাবনায় উল্লেখ করে দেওয়া প্রয়োজন। ≈ MS Sakib  «আলাপ»  ২১:৪১, ৩ ডিসেম্বর ২০২২ (ইউটিসি) @MS Sakib সুধী, নিবন্ধে উল্লেখিত ব্যক্তি একজন সঙ্গীতশিল্পী। এখানে সঙ্গীতশিল্পী বিষয়ক  এই উল্লেখযোগ্যতার কথা বলা হয়েছে।  কুউ পুলক  20px|link=ব্যবহারকারী আলাপ:কুউ পুলক ০৪:২৩, ৪ ডিসেম্বর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
আল জামিয়াতুল ইসলামিয়া মাইজদী (আল আমিন মাদ্রাসা নামে অধিক পরিচিত) নোয়াখালী জেলার মাইজদী বাজারে অবস্থিত একটি কওমি মাদ্রাসা। স্থানীয় আল আমিন বিস্কুট ফ্যাক্টরী এবং হাবিব ভেজিটেবলের প্রতিষ্ঠাতা হাবিবুর রহমান ১৯৮৬ সালে এই মাদ্রাসাটি প্রতিষ্ঠা করেন। তার পুত্র মুহাম্মদ আজিজুল্লাহ এ মাদ্রাসার মুহতামিমের দায়িত্বভার গ্রহণ করেন। ১৯৯৭ সালে এখানে দাওরায়ে হাদিস (মাস্টার্স) চালু করা হয়। নোয়াখালী শহরে এটিই একমাত্র দাওরায়ে হাদিস সম্পন্ন কওমি মাদ্রাসা। মাদ্রাসাটি আঞ্জুমানে ইত্তেহাদুল মাদারিস বাংলাদেশের অন্তর্ভুক্ত। মাদ্রাসার প্রধান উপদেষ্টা ছিলেন মুফতি আবদুর রহমান। ২০২১ সালে মাদ্রাসার ছাত্রসংখ্যা ১০৩৯ ও শিক্ষক ৫০ জন।   আরও দেখুন   দেওবন্দি  কওমি মাদ্রাসা  দারুল উলুম দেওবন্দ  আল জামিয়া আল ইসলামিয়া পটিয়া  বাংলাদেশের কওমি মাদ্রাসার তালিকা  তথ্যসূত্র   বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৮৬-এ বাংলাদেশে প্রতিষ্ঠিত বিষয়শ্রেণী:নোয়াখালী জেলার কওমি মাদ্রাসা
রোমানিয়া প্রথম অলিম্পিক গেমসে অংশগ্রহণ করে ১৯০০ সালে, কিন্তু রোমানিয়ার জাতীয় অলিম্পিক কমিটি রোমানীয় অলিম্পিক এবং ক্রীড়া কমিটি ১৯১৪ সালে গঠিত হয়। অভিষেকের পরের চারটি গেমস তারা অংশগ্রহণ করেনি, ১৯২৪ সালের গ্রীষ্মকালীন অলিম্পিকে পুনরায় ফিরে আসে। তারপর থেকে প্রতিটি গ্রীষ্মকালীন ও শীতকালীন গেমসে প্রতিনিধিত্ব করে আসছে, একমাত্র ১৯৮০ গেমস যুক্তরাষ্ট্রের নেতৃত্বে বয়কট করেছিল।  রোমানিয়ার ক্রীড়াবিদগন গ্রীষ্মকালীন অলিম্পিক গেমসে ৩০১টি এবং শীতকালীন অলিম্পিক গেমসে ১টি পদক জিতেছে। সবচেয়ে বেশি পদক জিতেছে জিমন্যাস্টিকসে।   পদক তালিকা    গ্রীষ্মকালীন গেমস অনুযায়ী পদক  গেমসক্রীড়াবিদ স্বর্ণ রৌপ্য ব্রোঞ্জ মোটঅব.   ১  ০  ০  ০  ০  –১৯০৪–১৯২০  অংশগ্রহণ করেনি   ৫১  ০  ০  ১  ১  ২৩   ২৯  ০  ০  ০  ০  –   অংশগ্রহণ করেনি   ৫৪  ০  ১  ০  ১  ২৫   অংশগ্রহণ করেনি   ১১৪  ১  ১  ২  ৪  ২৩   ৪৪  ৫  ৩  ৫  ১৩  ৯   ৯৮  ৩  ১  ৬  ১০  ১১   ১৩৮  ২  ৪  ৬  ১২  ১৪   ৮২  ৪  ৬  ৫  ১৫  ১২   ১৫৯  ৩  ৬  ৭  ১৬  ১৩   ১৫৭  ৪  ৯  ১৪  ২৭  ৯   ২২৮  ৬  ৬  ১৩  ২৫  ৭   ১২৪  ২০  ১৬  ১৭  ৫৩ ২   ৬৮  ৭  ১১  ৬  ২৪  ৮   ১৭২  ৪  ৬  ৮  ১৮  ১৪   ১৬৫  ৪  ৭  ৯  ২০  ১৪  Includes bronze medal in ২০০০ women's high jump , Oana Pantelimon shares bronze medal with Kajsa Bergqvist.  ১৪৫  ১১  ৬  ৯  ২৬  ১১   ১০৮  ৮  ৫  ৬  ১৯  ১৪   ১০২  ৪  ১  ৩  ৮  ১৭   ১০৩  ২  ৫  ২  ৯  ২৭   ৯৭  ১  ১  ২  ৪ ৪৭              সর্বমোট  ৮৮  ৯৪  ১১৯  ৩০১  ১৫   শীতকালীন গেমস অনুযায়ী পদক  গেমস ক্রীড়াবিদ স্বর্ণ রৌপ্য ব্রোঞ্জ মোটঅব.   ১০  ০  ০  ০  ০  –   ৪  ০  ০  ০  ০  –   ১৫  ০  ০  ০  ০  –   ৭  ০  ০  ০  ০  –   ১৬  ০  ০  ০  ০  –   ১৯  ০  ০  ০  ০  –   অংশগ্রহণ করেনি   ২৭  ০  ০  ০  ০  –   ৩০  ০  ০  ১  ১  ১৫   ১৩  ০  ০  ০  ০  –   ৩২  ০  ০  ০  ০  –   ৩৫  ০  ০  ০  ০  –   ১৯  ০  ০  ০  ০  –   ১১  ০  ০  ০  ০  –   ২৩  ০  ০  ০  ০  –   ২৩  ০  ০  ০  ০  –   ১৬  ০  ০  ০  ০  –   ২১  ০  ০  ০  ০  –   ২৫  ০  ০  ০  ০  –   ২৯  ০  ০  ০  ০  –   ২৪  ০  ০  ০  ০  –   ২৭  ০  ০  ০  ০  সর্বমোট  ০  ০  ১  ১  ৪৫   গ্রীষ্মকালীন ক্রীড়া অনুযায়ী পদক     ২৫  ২১  ২৬  ৭২   ১৯  ১০  ৮  ৩৭   ১১  ১৪  ১০  ৩৫   ১০  ১০  ১৪  ৩৪   ৭  ৮  ১৭  ৩২   ৬  ৪  ৫  ১৫   ৩  ৫  ৭  ১৫   ৩  ২  ৪  ৯   ২  ৭  ৪  ১৩   ১  ৯  ১৫  ২৫   ১  ২  ৩  ৬   ০  ১  ৩  ৪   ০  ১  ১  ২   ০  ০  ১  ১   ০  ০  ১  ১ সর্বমোট  ৮৮  ৯৪  ১১৯  ৩০১   শীতকালীন গেমস অনুযায়ী পদক     ০  ০  ১  ১ সর্বমোট  ০  ০  ১  ১   পদক বিজয়ী   নং ক্রীড়াবিদ  ক্রীড়া বছর  লিঙ্গ স্বর্ণ রৌপ্য ব্রোঞ্জ মোট৪১Nadia Comăneci ১৯৭৬–১৯৮০নারী৫৩১৯৪৭Elisabeta Lipă ১৯৮৪–২০০০নারী ৫২১৮৬২Georgeta Damian ২০০০–২০০৮নারী ৫০১৬৮২Ivan Patzaichin ১৯৬৮–১৯৮৪পুরুষ ৪৩০৭১০৬Doina Ignat ১৯৯২–২০০৮নারী ৪১১৬১১৬Ecaterina Szabo ১৯৮৪নারী ৪১০৫১৪৪Viorica Susanu ২০০০–২০০৮নারী ৪০১৫২১৭Daniela Silivaș ১৯৮৮নারী ৩২১৬২৪৩Simona Amânar ১৯৯৬–২০০০নারী ৩১৩৭২৫৪Constanța Burcică ১৯৯২–২০০৮F3115254Elena Georgescu ১৯৯২–২০০৮F3115254Cătălina Ponor ২০০৪–২০১২F3115367Liliana Gafencu ১৯৯৬–২০০৪F3003292Lavinia Miloșovici ১৯৯২-১৯৯৬F2136384Monica Roșu ২০০৪F22382Sandra Izbasa ২০০৮-২০১২F224   আরও দেখুন   অলিম্পিকে রোমানিয়ার পতাকাবাহীদের তালিকা  প্যারালিম্পিকে রোমানিয়া  রোমানিয়ায় ক্রীড়া   তথ্যসূত্র    বহিঃসংযোগ
জয়ত্রি বা জয় (দ্বিপদ নাম: Myristica fragrans) হচ্ছে ইন্দোনেশিয়ার মালাক্কা দ্বীপের চিরসবুজ গাছ। এটি হচ্ছে জায়ফলের প্রধান উৎস। এটি উষ্ণমণ্ডলীয় অঞ্চলে বিস্তৃতভাবে জন্মে, যেসব এলাকায় জন্মে সেগুলো হচ্ছে চীনের কুয়াংতুং ও ইউন্নান, তাইওয়ান, ইন্দোনেশিয়া, মালয়েশিয়া ক্যারিবিয়ান অঞ্চলের গ্রানাডা, ভারতের কেরালা, শ্রীলঙ্কা এবং দক্ষিণ আমেরিকা।  চিত্রশালা thumb|left তথ্যসূত্র  বিষয়শ্রেণী:মসলা বিষয়শ্রেণী:মসলা উদ্ভিদ বিষয়শ্রেণী:১৭৭৪-এ বর্ণিত উদ্ভিদ
সাংবিধানিক রাজতন্ত্র বা সংসদীয় রাজতন্ত্র, বা গণতান্ত্রিক রাজতন্ত্র হল রাজতন্ত্রের একটি রূপ, যেখানে রাজা সংবিধান অনুযায়ী তার কর্তৃত্ব প্রয়োগ করে এবং সিদ্ধান্ত নেওয়ার ক্ষেত্রে একা নয়। সাংবিধানিক রাজতন্ত্রগুলি নিরঙ্কুশ রাজতন্ত্র (যেখানে কেবল রাজাই  একমাত্র সিদ্ধান্ত গ্রহণকারী) থেকে এভাবে  আলাদা যে, সাংবিধানিক রাজতন্ত্র একটি প্রতিষ্ঠিত আইনি কাঠামোর দ্বারা নির্ধারিত সীমার মধ্যে ক্ষমতা এবং কর্তৃত্ব প্রয়োগ করতে বাধ্য থাকে।  সাংবিধানিক রাজতন্ত্রগুলি হল লিচেনস্টাইন, মোনাকো, মরক্কো, জর্ডান, কুয়েত ও বাহরাইনের মতো দেশগুলি থেকে শুরু করে, যেসব দেশে সংবিধানই সার্বভৌম, যেমন: অস্ট্রেলিয়া, যুক্তরাজ্য, কানাডা, নেদারল্যান্ডস, বেলজিয়াম, স্পেনের মতো দেশগুলি। সুইডেন, মালয়েশিয়া, থাইল্যান্ড, কম্বোডিয়া এবং জাপানও সাংবিধানিক রাজতান্ত্রিক দেশ, যেখানে রাজা তাদের কর্তৃত্ব প্রয়োগে উল্লেখযোগ্যভাবে কম ব্যক্তিগত ক্ষমতা বজায় রাখেন।  থাম্ব|সুইডেন, নরওয়ে এবং ডেনমার্কের স্ক্যান্ডিনেভিয়ান রাজ্যের তিনজন সাংবিধানিক সম্রাট ১৯১৭ সালের নভেম্বরে অসলোতে একত্রিত হন। বাম থেকে ডানে: পঞ্চম গুস্তাফ, সপ্তম হাকন এবং দশম ক্রিস্টিয়ান থাম্ব|১৯৪৬ সালে সম্রাট হিরোহিতোর নেতৃত্বে জাপানি প্রাইভি কাউন্সিলের একটি সভা।  সাংবিধানিক রাজতন্ত্র এমন একটি ব্যবস্থাকে নির্দেশ করে, যেখানে সম্রাট সংবিধানের অধীনে একটি অ-দলীয় রাজনৈতিক রাষ্ট্রপ্রধান হিসাবে কাজ করে। যদিও অধিকাংশ রাজা  আনুষ্ঠানিক কর্তৃত্ব ধারণ করতে পারে এবং সরকার বৈধভাবে রাজার নামে কাজ করতে পারে। রাষ্ট্রবিজ্ঞানী ভার্নন বোগড্যানর সাংবিধানিক রাজাকে "একজন সার্বভৌম যিনি রাজত্ব করেন কিন্তু শাসন করেন না" হিসাবে সংজ্ঞায়িত করেছেন।   জাতীয় ঐক্যের দৃশ্যমান প্রতীক হিসেবে কাজ করার পাশাপাশি একজন সাংবিধানিক রাজা সংসদ ভেঙে দেওয়া বা আইন প্রণয়নে রাজকীয় সম্মতি দেওয়ার মতো আনুষ্ঠানিক ক্ষমতা রাখেন। ইংরেজী সংবিধানে ব্রিটিশ রাজনৈতিক তাত্ত্বিক ওয়াল্টার ব্যাগেহট তিনটি প্রধান রাজনৈতিক অধিকার চিহ্নিত করেছেন, যা একজন সাংবিধানিক রাজা স্বাধীনভাবে ব্যবহার করতে পারেন: পরামর্শ পাওয়ার অধিকার, উৎসাহিত করার অধিকার এবং সতর্ক করার অধিকার। অনেক সাংবিধানিক রাজতন্ত্র এখনো রাষ্ট্রে উল্লেখযোগ্য কর্তৃপক্ষ বা রাজনৈতিক প্রভাবও বজায় রাখে এবং গুরুত্বপূর্ণ রাজনৈতিক ভূমিকাও পালন করতে পারে।  যুক্তরাজ্যসহ অন্যান্য কমনওয়েলথ রাজ্যগুলি হল সাংবিধানিক শাসন ব্যবস্থার ওয়েস্টমিনস্টার সিস্টেমের সাংবিধানিক রাজতন্ত্র। দুটি সাংবিধানিক রাজতন্ত্র যথা মালয়েশিয়া এবং কম্বোডিয়া হল ঐচ্ছিক রাজতন্ত্র, যেখানে শাসক পর্যায়ক্রমে একটি ছোট নির্বাচনী কমিটি দ্বারা নির্বাচিত হয়।   আধা-সাংবিধানিক রাজার ধারণাটি সাংবিধানিক রাজতন্ত্রকে নির্দেশ করে, যেখানে রাজা রাষ্ট্রপতি বা অর্ধ রাষ্ট্রপতি  ব্যবস্থায় একজন রাষ্ট্রপতির সমতুল্য এবং যথেষ্ট ক্ষমতা বজায় রাখেন। এ হিসেবে সাংবিধানিক রাজতন্ত্র যেখানে সম্রাটের কাছে  বহুলাংশে আনুষ্ঠানিক ভূমিকা থাকে, সেগুলিকে আধা-সাংবিধানিক রাজতন্ত্র থেকে আলাদা করার জন্য 'সংসদীয় রাজতন্ত্র ' হিসাবেও উল্লেখ করা যেতে পারে।     তথ্যসূত্র   বিষয়শ্রেণী:রাজতন্ত্র
ডান|ফ্রেম|এফএ কাপ — এটি চতুর্থ ট্রফি যা ১৯৯২ সাল থেকে ব্যবহার করা হচ্ছে, যার নকশা ১৯১১ সালে প্রবর্তিত ট্রফির সমান।  দি ফুটবল এসোসিয়েশন চ্যালেঞ্জ কাপ, যা সাধারণভাবে এফএ কাপ নামে পরিচিত, হচ্ছে একটি নকআউট কাপ প্রতিযোগিতা যা ইংরেজ ফুটবলে অনুষ্ঠিত হয়। এটি পরিচালনা করে দ্য ফুটবল এসোসিয়েশন।  এফএ কাপ বিশ্বের সবচেয়ে প্রাচীন ফুটবল প্রতিযোগিতা যা শুরু হয়েছে ১৮৭১-৭২ মৌসুমে। যেহেতু ইংল্যান্ডের সকল স্তরের দল একে অন্যের বিরুদ্ধে খেলার সুযোগ পায় তাই এই প্রতিযোগিতায় অনেক ছোট দল বড় দলকে প্রতিযোগিতা থেকে বিদায় দিয়ে "জায়ান্ট-কিলার" উপাধি পেতে পারে। তবে নিচু স্তরের দল খুব কমই ফাইনালে পৌছেছে। ২০০৬-০৭ সালের এফএ কাপে রেকর্ডসংখ্যক ৬৮৭টি দল অংশগ্রহণ করেছে। সেতুলনায় লীগ কাপে মাত্র ৭২টি দল অংশ নেয় ফুটবল লীগ থেকে (এরা লীগ কাপ আয়োজন করে) এবং ২০টি দল অংশ নেয় এফ.এ. প্রিমিয়ার লীগ থেকে।  ২০০৭ সালের এফএ কাপের ফাইনাল অনুষ্ঠিত হয় ২০০৭ সালের ১৯ মে শনিবারে। খেলা অনুষ্ঠিত হয় ওয়েম্বলি স্টেডিয়ামে। http://www.thefa.com/TheFACup/TheFACup/NewsAndFeatures/Postings/2007/04/CupFinalReferee.htm বর্তমান এফ এ কাপ বিজয়ী দল হচ্ছে চেলসি।  এফএ কাপের প্রথম সিজনে ওয়েন্ডেরাস ফুটবল ক্লাব চ্যাম্পিয়ন হয়েছিল।   তথ্যসূত্র    বহিঃসংযোগ   The FA Cup - England's official Football Association site  The FA Cup sponsored by E.ON  Thomas Fattorini Ltd. makers of the 1911 FA Cup - manufacturers of the 1911 FA Cup and other sporting trophies  FA Cup going under the hammer - BBC News story on the sale of the second trophy  RSSSF, all FA Cup results, with qualifying rounds    বিষয়শ্রেণী:ইংরেজ ফুটবল প্রতিযোগিতা বিষয়শ্রেণী:জাতীয় ফুটবল কাপ
ইয়ামিন আহমেদ চৌধুরী মুন্না (জন্ম: ২ আগস্ট ১৯৯১ ; ইয়ামিন মুন্না নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব মুক্তিযোদ্ধা সংসদ এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলে থাকেন।  ২০১০–১১ মৌসুমে, বাংলাদেশী ক্লাব মুক্তিযোদ্ধা সংসদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১১–১২ মৌসুমে তিনি শেখ রাসেলে যোগদান করেছেন। শেখ রাসেলে মাত্র ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি ঢাকা আবাহনী, শেখ রাসেল এবং মুক্তিযোদ্ধা সংসদের হয়ে খেলেছেন। ২০২২–২৩ মৌসুমে, তিনি মুক্তিযোদ্ধা সংসদ হতে বাংলাদেশী ক্লাব শেখ জামালে যোগদান করেছেন।  ২০১১ সালে, ইয়ামিন বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১০-এর অধিক ম্যাচে অংশগ্রহণ করেছেন। দলগতভাবে, ইয়ামিন এপর্যন্ত ৬টি শিরোপা জয়লাভ করেছেন, যার মধ্যে ৪টি শেখ জামালের হয়ে এবং ২টি ঢাকা আবাহনীর হয়ে জয়লাভ করেছেন।   প্রারম্ভিক জীবন  ইয়ামিন আহমেদ চৌধুরী মুন্না ১৯৯১ সালের ২রা আগস্ট তারিখে বাংলাদেশের সিলেটে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ২০১১ সালের ২১শে মার্চ তারিখে, মাত্র ১৯ বছর ৭ মাস ২০ দিন বয়সে, উভয় পায়ে ফুটবল খেলায় পারদর্শী ইয়ামিন ফিলিস্তিনের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮৫তম মিনিটে রক্ষণভাগের খেলোয়াড় আতিকুর রহমান মিশুর বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ২–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে ইয়ামিন সর্বমোট ২ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল বাংলাদেশ  ২০১১  ২  ০ ২০১৪  ২  ০ ২০১৫  ৯  ০ ২০১৬  ১  ০ সর্বমোট  ১৪  ০   তথ্যসূত্র    বহিঃসংযোগ           বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:সিলেটের ব্যক্তি বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:শেখ জামাল ধানমন্ডি ক্লাবের ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:আবাহনী লিমিটেডের (ঢাকা) ফুটবলার বিষয়শ্রেণী:শেখ রাসেল ক্রীড়া চক্রের ফুটবলার বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার বিষয়শ্রেণী:২০১৪ এশিয়ান গেমসের ফুটবলার বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:বাংলাদেশ ফুটবল লিগের খেলোয়াড় বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:এশিয়ান গেমসে বাংলাদেশের ফুটবলার
থাম্ব|কাজী আবু জাফর সিদ্দিকী  কাজী আবু জাফর সিদ্দিকী (১৯৪০ - ১৬ অক্টোবর ২০১২) বাংলাদেশের আবৃত্তি শিল্পী ও সংস্কৃতিকর্মী। তিনি বাংলাদেশ টেলিভিশনের মহাপরিচালক ছিলেন। কাজী নজরুল ইসলামের বড় ছেলের নামানুসারে বাংলাদেশ সরকারের সংস্কৃতি বিষয়ক মন্ত্রণালয় প্রবর্তিত কাজী সব্যসাচী পুরস্কার এর প্রথম বিজয়ী সংস্কৃতি ব্যক্তিত্ব   প্রথমিক ও কর্মজীবন  জাফল সিদ্দিকীর ১৯৪০ সালে পশ্চিমবঙ্গের বর্ধমান জেলায় জন্মগ্রহণ করেন। তিনি ১৯৭০ দশকে পূর্ব পাকিস্তান টেলিভিশন কর্পোরেশনে সহযোগী পরিচালক হিসেবে প্রথম কর্মজীবন শুরু করেন। আবু জাফর সিদ্দিকী ৪০ বছরেরও বেশি সময় ধরে আবৃত্তি ও সংস্কৃতি পেশার সাথে সম্পৃক্ত ছিলেন। আবৃত্তি সংগঠন বঙ্গবন্ধু আবৃত্তি পরিষদ ও শব্দবৃত্তি সংগঠনের প্রতিষ্ঠাতা সভাপতি ছিলেন। বাংলাদেশ আবৃত্তি সমন্বয় পরিষদের উপদেষ্টা মণ্ডলির সদস্য ছিলেন। এর বাইরেও তিনি একাধিক সাংস্কৃতিক সংগঠনের সঙ্গে সম্পৃক্ত ছিলেন। তিনি বাংলাদেশ টেলিভিশনে প্রোগ্রাম এবং পরিকল্পনার পরিচালক হিসাবেও দায়িত্ব পালন করেন। ২০০৯ সালে তিনি এ টেলিভিশনের মহাপরিচালক হন। ২০১২ সালের ফেব্রুয়ারিতে তিনি পদ থেকে অবসর গ্রহণ করেন।।   পুরস্কার  আবৃত্তিচর্চায় অবদানের জন্য ২০১১ সালে তাকে বাংলাদেশের সংস্কৃতি মন্ত্রণালয় কাজী সব্যসাচী পুরস্কারে ভূষিত করে। বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের আটাশতম আয়োজনে মিডিয়া বিভাগে আজীবন সম্মাননা (২০০৬-২০০৭) প্রদান করা হয়।   মৃত্যু  ২০১২ সালের ১৬ অক্টোবর কাজী আবু জাফর সিদ্দিকী মৃত্যুবরণ করেন। তাকে জুরাইন কবরস্থানে দাফন করা হয়।   তথ্যসূত্র   বিষয়শ্রেণী:১৯৪০-এ জন্ম বিষয়শ্রেণী:২০১২-এ মৃত্যু বিষয়শ্রেণী:বাংলাদেশী আবৃত্তিকার বিষয়শ্রেণী:বর্ধমান জেলার ব্যক্তি বিষয়শ্রেণী:বাচসাস পুরস্কার বিজয়ী
thumb|right|-এর টর্পেডো টিউব।  টর্পেডো টিউব হল টর্পেডো ছোড়ার জন্য একটি সিলিন্ডার আকৃতির ডিভাইস।  প্রধানত দুই ধরনের টর্পেডো টিউব রয়েছে: ডুবো টিউবগুলি ডুবোজাহাজেরগুলিতে এবং কিছু সমুদ্র পৃষ্ঠতলের জাহাজগুলিতে স্থাপন করা হয় এবং ডেক-মাউন্টযুক্ত ইউনিটগুলি (টর্পেডো লঞ্চার হিসাবেও অভিহিত) সমুদ্র পৃষ্ঠতলের জাহাজে স্থাপন করা হয়। ডেক-মাউন্টড টর্পেডো লঞ্চারগুলি সাধারণত নির্দিষ্ট ধরনের টর্পেডোর জন্য নকশা করা হয়, যখন ডুবোজাহাজের টর্পেডো টিউবগুলি সাধারণ-উদ্দেশ্যে ব্যবহারের লঞ্চার হয় এবং প্রায়শই মাইন এবং ক্রুজ মিসাইল স্থাপনে সক্ষম হয়। বেশিরভাগ আধুনিক লঞ্চারগুলি হালকা টর্পেডোর (ডেকের উপরে আরোহী জাহাজ) জন্য ১২.৭৫-ইঞ্চি (৩২৪ মিমি) প্রমাণব্যাসের করা হয় বা একটি ভারী টর্পেডোর (জলের নিচে টিউব) জন্য একটি ২১ ইঞ্চি (৫৩৩ মিমি) ব্যাসের তৈরি করা হয়, যদিও অন্যান্য আকারের টর্পেডো টিউবও ব্যবহৃত হয়: টর্পেডো শ্রেণি এবং ব্যাস। ডুবোজাহাজে টর্পেডো টিউব thumb|upright=2|একটি ডুবোজাহাজের টর্পেডো টিউবের সরলীকৃত পরিকল্পিত নকশা  তথ্যসূত্র  বহিঃসংযোগ  বিষয়শ্রেণী:টর্পেডো
নিষিদ্ধ নগরী () () ছিল চীনা সাম্রাজ্যিক প্রাসাদ যা মিং রাজবংশ থেকে চিং রাজবংশের শেষ পর্যন্ত ছিল। এটি চীনের বেইজিং শহরের মাঝে অবস্থিত। বর্তমানে এটি একটি প্রাসাদ জাদুঘর। প্রায় ৫০০ বছর ধরে, এটি সম্রাটদের এবং তাদের পরিবারের পাশাপাশি চীনা সরকারের আনুষ্ঠানিক এবং রাজনৈতিক কেন্দ্র বাড়ি হিসেবে কাজ করেছে।  ১৪০৬ থেকে ১৪২০ সালে নির্মিত জটিল ভবনসমূহ ৭২০,০০০ বর্গ মিটার (৭,৮০০,০০০ বর্গ ফুট) জুড়ে ৯৮০ ভবন নিয়ে গঠিত। জটিল প্রাসাদ ঐতিহ্যগত চীনা চমৎকার স্থাপত্য দৃষ্টান্তস্বরূপ, যা পূর্ব এশিয়াসহ অন্যত্র সাংস্কৃতিক এবং স্থাপত্যকে প্রভাবিত করেছে। ১৯৮৭ সালে নিষিদ্ধ নগরীকে বিশ্ব ঐতিহ্যবাহী স্থান হিসেবে ঘোষণা করা হয়, এবং ইউনেস্কো কর্তৃক সংরক্ষিত প্রাচীন কাঠের কাঠামোর বৃহত্তম সংগ্রহ হিসাবে তালিকাভুক্ত করা হয়।  ১৯২৫ সাল থেকে নিষিদ্ধ নগরী রাজপ্রাসাদ জাদুঘরের অধীন রয়েছে, যার শিল্পকর্ম ও হস্তনির্মিত বিশাল সংগ্রহ মিং এবং চিং রাজবংশের সাম্রাজ্যিক সংগ্রহ উপর নির্মিত হয়েছে। জাদুঘরের পূর্বের সংগ্রহ এখন তাইপের জাতীয় রাজপ্রাসাদ জাদুঘরে অবস্থিত। উভয় জাদুঘর প্রথম দিকে একই প্রতিষ্ঠানের ভবন ছিল, কিন্তু চীনা গৃহযুদ্ধের পরে এটি দুই ভাগে বিভক্ত হয়েছিল।   নাম  থাম্ব|নিষিদ্ধ নগরী নিষিদ্ধ নগরী অনেক নামে পরিচিত ছিল। সবচেয়ে প্রচলিত, ইতোমধ্যে উল্লেখ করা হয়েছে, চীনা জিজিন চেং ()।  "জিজিন চেং" নামের অনেক অর্থ রয়েছে। জি বা "পাপল" বলতে ধ্রুবতারা বোঝানো হয়েছে, যা প্রাচীন চীনে জিউই তারা বলা হতো এবং ঐতিহ্যগত চীনা জ্যোতিষশাস্ত্রে ছিল স্বর্গীয় সম্রাটের বাসস্থান। স্বর্গীয় পার্শ্ববর্তী অঞ্চল, জিউই সীমানা () ছিল স্বর্গীয় সম্রাট ও তার পরিবার রাজ্য। নিষিদ্ধ নগরী হচ্ছে পৃথিবীতে বসবাসকারী সম্রাটের বাসস্থান, যা ছিল তার পার্থিব প্রতিমূর্তি। জীন, বা "নিষিদ্ধ", বলতে বোঝাতে চেয়েছে যে, সম্রাটের অনুমতি ব্যতীত সেখানে কেউ ঢুকতে বা বের হতে পারতো না। "চেং" অর্থ প্রাচীরবেষ্টিত শহর।p. 18,   আজ, চীনে স্থানটি Gùgōng () নামে অতি পরিচিত, যার অর্থ "প্রাক্তন প্রাসাদ"।"Gùgōng" in a generic sense also refers to all former palaces, another prominent example being the former Imperial Palaces (Mukden Palace) in Shenyang; see Gugong (disambiguation). এই ভবন অবস্থিত জাদুঘরটি "প্রাসাদ জাদুঘর" () হিসাবে পরিচিত।   ইতিহাস    তথ্যসূত্র    বহিঃসংযোগ    প্রাসাদ জাদুঘর অফিসিয়াল সাইট (ডিজিটাল প্রাসাদ জাদুঘর)  জাতীয় প্রাসাদ জাদুঘর (তাইপেই) অফিসিয়াল সাইট  নিষিদ্ধ নগরী, একটি ফোটোগ্রাফিক সফর  নিষিদ্ধ নগরীর কৃত্রিম উপগ্রহ আলোকচিত্র  ইউনেস্কো বিশ্ব ঐতিহ্যবাহী কেন্দ্র - প্যানোগ্রাফিইশ (৩৬০ ডিগ্রী চিত্র)  নিষিদ্ধ নগরী জুড়ে জটিল বিবরণের চিত্র    বিষয়শ্রেণী:১৪০৬-তে প্রতিষ্ঠান বিষয়শ্রেণী:১৪২০-এর স্থাপত্য বিষয়শ্রেণী:১৫শ-শতকের স্থাপত্য বিষয়শ্রেণী:মিং রাজবংশ বিষয়শ্রেণী:চীনা স্থাপত্য বিষয়শ্রেণী:চীনা স্থাপত্যবিষয়ক ইতিহাস বিষয়শ্রেণী:বেইজিংয়ের জাদুঘর বিষয়শ্রেণী:চীনে শিল্পকলা জাদুঘর এবং গ্যালারিসমূহ বিষয়শ্রেণী:চীনে প্রাসাদ বিষয়শ্রেণী:চীনের রাজকীয় বাসস্থান বিষয়শ্রেণী:চীনের বিশ্ব ঐতিহ্যবাহী স্থান বিষয়শ্রেণী:বেইজিং -এ দর্শক আকর্ষণ বিষয়শ্রেণী:দোংচেং জেলা, বেইজিং বিষয়শ্রেণী:বেইজিং -এ মেজর জাতীয় ঐতিহাসিক ও সাংস্কৃতিক স্থানসমূহ বিষয়শ্রেণী:বেইজিংয়ের প্রধান জাতীয় ঐতিহাসিক ও সাংস্কৃতিক স্থান বিষয়শ্রেণী:১৫শ শতাব্দীতে চীনে প্রতিষ্ঠিত
রক্ত সমীক্ষা (আ স্টাডি ইন স্কারলেট) স্যার আর্থার কোনান ডয়েল রচিত একটি গোয়েন্দা কল্প কাহিনী। এই উপন্যাসের মাধ্যমে তিনি শার্লক হোমস নামের গোয়েন্দা চরিত্র নির্মাণ করেন। ১৮৮৭ সালে প্রকাশিত এই গ্রন্থ শার্লক হোমসের সৃষ্টিগ্রন্থ হিসেবে ধরা হয়। প্রথমে এর নাম দেয়া হয়েছিল "আ ট্যাঙ্গেলড স্কিন" । কিন্তু পরে তা বদলে "আ স্টাডি ইন স্কারলেট" নাম রাখা হয়। যা বাংলায় "রক্ত সমীক্ষা" নামে প্রকাশিত হয়।  এর গল্প এবং প্রধান চরিত্র প্রথম দিকে খুব কম মানুষকেই আকৃষ্ট করতে সমর্থ হয়। ১৮৮৭ সালে প্রকাশিত বীটন'স ক্রিসমাস বার্ষিকীর মাত্র ১১টি সম্পূর্ণ কপি এখন পাওয়া যায় এবং সেগুলো যে যথেষ্ট মূল্যবান সে বিষয়ে কোন সন্দেহ নেই। আর্থার কোনান ডয়েল কর্তৃক শার্লক হোমসকে নিয়ে রচিত ৫৬টি গল্প ও ৪টি উপন্যাসের মধ্যে এটি অন্যতম। এর পরই ১৮৯০ সালে প্রকাশিত হয় শার্লক হোমস সিরিজের পরবর্তী উপন্যাস চিহ্ন চতুষ্টয়। বিবর্ধক কাচ যে তদন্ত কাজে ব্যবহার্য একটি উপাদান হতে পারে তা এই উপন্যাসেই প্রথম দেখানো হয়।  বাংলা অনুবাদ  বাংলা ভাষায় ১৯৩২-৩৩ সালে "রক্ত সমীক্ষা " নামে বইটি প্রথম অনুবাদ করেন কুলদারঞ্জন রায়।   আরও দেখুন   আর্থার কোনান ডয়েল  শার্লক হোমস  তথ্যসূত্র  বিষয়শ্রেণী:আর্থার কোনান ডয়েল রচিত শার্লক হোমস উপন্যাস বিষয়শ্রেণী:চলচ্চিত্রে অভিযোজিত ব্রিটিশ উপন্যাস
স্কুইড গেম () একটি দক্ষিণ কোরীয় অস্তিত্ববাদী টেলিভিশন ধারাবাহিক যা নেটফ্লিক্সে স্ট্রিমিং হচ্ছে। হোয়াং দং-হিউকের রচনা ও পরিচালনায় এতে অভিনয় করেছেন লি জং-জা, পার্ক হেই-সো, ও ইয়াং-সু, ওয়াই হা-জুন, জং হো-ইয়েন, হিও সুং-তায়ে, অনুপম ত্রিপাঠি এবং কিম জু-রিউং। নেটফ্লিক্স পরিবেশিত এই সিরিজটি বিশ্বব্যাপী ২০২১ সালের ১৭ সেপ্টেম্বর মুক্তি পায়। নেটফ্লিক্সের সর্বকালের সেরা টিভি শো হচ্ছে ‘স্কুইড গেম’। ২০২১ সালের ১২ অক্টোবর এক টুইট বার্তায় নেটফ্লিক্স জানায়, সব রেকর্ড তছনছ করে দিয়েছে সিরিজটি। এই টিভি শোটির দ্বিতীয় পর্ব স্কুইড গেম ২ ২৬ ডিসেম্বর ২০২৪-এ মুক্তি পেয়েছে।   সংক্ষিপ্ত বিবরণ  জীবনযুদ্ধে পরাজিত, সমস্যাগ্রস্ত ও হতাশ কিছু মানুষের গল্প নিয়ে এই থ্রিলার সিরিজ। এই সিরিজে ঋণে জর্জরিত ৪৫৬ জন প্রতিযোগী বিশেষ একটা খেলায় অংশগ্রহণ করে। যাতে জিতলে বিজয়ী পাবে ৩৯ মিলিয়ন ইউএস ডলার। অপরদিকে হারলে নির্মম মৃত্যু।   সৃজন    উন্নয়ন  হোয়াং ডং-হিউকস্কুইড গেম সৃষ্টি ও রচনা করেছিলেন। হোয়াং বলেন যে তিনি মূলত ২০০৮ সালে মানহওয়াবাংয়ে বসবাস করার সময় স্ক্রিপ্টটি তৈরি করেছিলেন এবং সেসময় তিনি আর্থিকভাবে খুব নাজুক ছিলেন। ব্যাটাল রয়্যাল, লিয়ার গেম এবং গ্যাম্বলিং অ্যাপোক্যালিপ্স:কাইজি মত বই পড়েছিলেন সেসময়। যাইহোক, তিনি আশঙ্কা করেছিলেন যে সেই সময়কার গল্পটি "বোঝা খুব কঠিন এবং উদ্ভট" ছিল। তিনি বলেছিলেন, "আমি একটি গল্প লিখতে চেয়েছিলাম যা আধুনিক পুঁজিবাদী সমাজের রূপক বা রূপকথা ছিল, এমন কিছু যা চরম প্রতিযোগিতার চিত্র তুলে ধরে, কিছুটা জীবনের চরম প্রতিযোগিতার মতো। কিন্তু আমি চেয়েছিলাম এটি বাস্তব জীবনে আমরা যে ধরনের চরিত্রগুলি দেখি সেগুলি ব্যবহার করতে।"  পর্ব   জনসাধারণের প্রতিক্রিয়া  সিরিজটি প্রথম কোরিয়ান নাটক যা বিশ্বব্যাপী নেটফ্লিক্সের শীর্ষ ১০ সাপ্তাহিক সর্বাধিক দেখা টিভি শো চার্টে শীর্ষস্থানীয়। এটি মার্কিন যুক্তরাষ্ট্র এবং যুক্তরাজ্য সহ ৯০ টি দেশে প্রথম স্থানে পৌঁছেছে। দক্ষিণ কোরিয়ার বাইরে, নেটফ্লিক্স শোটির প্রচারে ব্যাপক বিনিয়োগ করেনি এবং এর জনপ্রিয়তা মূলত মুখের কথার মাধ্যমে এবং সামাজিক যোগাযোগ মাধ্যমে ভাইরাল ছড়িয়ে দেওয়ার মাধ্যমে পরিচালিত হয়েছে। একটি ম্যাগাজিন আরও দাবি করেন যে ৩৭টি ভাষায় সাবটাইটেল এবং ৩৪টি ভাষায় ডাব সংস্করণ অনুষ্ঠানটির ব্যাপক স্থানীয়করণ আন্তর্জাতিক দর্শকদের আকৃষ্ট করতে সাহায্য করেছে।   তথ্যসূত্র    বহিঃসংযোগ       বিষয়শ্রেণী:ইন্টারনেট মিম বিষয়শ্রেণী:২০২১-এ অভিষিক্ত দক্ষিণ কোরীয় টেলিভিশন ধারাবাহিক বিষয়শ্রেণী:দক্ষিণ কোরিয়ার টেলিভিশন ধারাবাহিক বিষয়শ্রেণী:২০২২-এ অভিষিক্ত ওয়েব ধারাবাহিক বিষয়শ্রেণী:পুঁজিবাদের সমালোচনা বিষয়শ্রেণী:কোরীয় ভাষায় নেটফ্লিক্সের মৌলিক অনুষ্ঠান বিষয়শ্রেণী:কোরীয় ভাষার টেলিভিশন অনুষ্ঠান বিষয়শ্রেণী:নেটফ্লিক্সের টেলিভিশন ধারাবাহিক বিষয়শ্রেণী:২০২০-এর দশকের ফ্যাড ও প্রবণতা বিষয়শ্রেণী:২০২১-এর পটভূমিতে টেলিভিশন ধারাবাহিক বিষয়শ্রেণী:২০২৪-এর পটভূমিতে টেলিভিশন ধারাবাহিক বিষয়শ্রেণী:স্কুইড গেম বিষয়শ্রেণী:২০২৫-এ সমাপ্ত দক্ষিণ কোরীয় টেলিভিশন ধারাবাহিক